open-index/open-wikipedia-markdown huggingface dataset:
Çanakkale (mesto)

**Çanakkale** je prístavné mesto na južnom pobreží úžiny Dardanely v západnom Turecku. Slúži ako križovatka medzi Áziou a Európou. Mesto je tiež svojou blízkou polohou pri starovekom komplexe Trója.

## Dejiny
Prví obyvatelia prišli takmer pred 6 000 rokmi z polostrovu Biga v medenej dobe. História však začala trójskou kultúrou, ktorá začala v treťom tisícročí pred Kr.. 

Po príchode Grékov sa mesto stalo obchodnou kolóniou a patrilo do oblasti nazývanej Aiolida (starogr. Aiolis). Neskôr v 6. storočí mesto obsadili Peržania. Po porážke Perzie Alexandrom Veľkým sa mesto dostalo pod kontrolu Severného Macedónska. 

Už ako prístav a bohaté obchodné centrum sa stalo počas vlády starovekého Ríma. Počas stredoveku bolo mesto napadnuté germánskym kmeňom Gótov a neskôr Arabmi. V prvej svetovej vojne sa tu odohrala námorná bitka (bitka o Gallipoli), keď sa Británia a Francúzsko chceli dostať do Ruska. 

## Podnebie
Çanakkale leží v subtropickom podnebí so suchými letami a chladnými daždivými zimami alebo so snehom.

## Iné projekty

Kategória:Mestá v Turecku
Kategória:Prístavné mestá v Turecku
Kategória:Prístavné mestá Egejského mora
1. armáda

**1. armáda** môže byť označenie viacerých vojenských jednotiek v rôznom období:

## Česko-Slovensko a Slovensko
* Prvá česko-slovenská armáda na Slovensku, povstalecká armáda počas SNP

## Nemecko
* 1. armáda (Nemecké cisárstvo), poľná armáda počas prvej svetovej vojny
* 1. armáda (Wehrmacht), poľná armáda počas druhej svetovej vojny
* 1. tanková armáda (Wehrmacht), tanková armáda počas druhej svetovej vojny
* 1. výsadková armáda (Wehrmacht), výsadková armáda počas druhej svetovej vojny

## Sovietsky zväz
* 1. armáda (ZSSR), vševojsková armáda
* 1. jazdecká armáda (červená armáda), jazdecká armáda červenej armády
* 1. úderná armáda, úderná armáda počas druhej svetovej vojny
* 1. gardová armáda, gardová armáda počas druhej svetovej vojny
* 1. tanková armáda (ZSSR), tanková armáda počas druhej svetovej vojny

## Ostatní
* 1. armáda (Austrália)
* 1. armáda (Bulharsko)
* 1. armáda (Čínska republika)
* 1. armáda (Francúzsko)
* 1. armáda (Grécko)
* 1. armáda (Maďarsko)
* 1. armáda (Japonsko)
* 1. armáda (Kanada)
* 1. armáda (Osmanská ríša)
* 1. armáda (Poľsko)
* 1. armáda (Rakúsko-Uhorsko)
* 1. armáda (Rumunsko)
* 1. armáda (Ruská ríša), počas prvej svetovej vojny
* 1. armáda (biela armáda), počas ruskej občianskej vojny
* 1. armáda (Spojené kráľovstvo)
* 1. armáda (Srbsko)
* 1. armáda (Taliansko)
* 1. armáda (Turecko)
* 1. armáda (USA)
* 1. armáda (Juhoslávia)
SC Dynamo Berlin

**SC Dynamo Berlin** bol multilaterálny športový klub z bývalého Východného Berlína, existujúci v rokoch 19541991. Klub zahŕňal viacero športových odvetví. V osemdesiatych rokoch 20. storočia to bolo 12 druhov športu. Súčasťou SC Dynamo bol aj rovnomenný oddiel ľadového hokeja, ktorý sa v roku 1990 premenoval na EHC Dynamo a od roku 1992 nesie názov Eisbären.

Klub patril pod ministerstvá nadriadené policajným zložkám bývalej NDR: Ministerstvo vnútra (Deutsche Volkspolizei) a Ministerstvo štátnej bezpečnosti (STASI).

Samostatný futbalový klub Dynamo Berlin, desaťnásobný majster bývalej NDR vznikol v roku 1966.

## Iné projekty

## Zdroj

Kategória:Nemecké športové kluby
Kategória:Šport v Berlíne
Dynamo Berlin

**Dynamo Berlin** môže byť:

* bývalý multilaterálny východonemecký športový klub, pozri SC Dynamo Berlin
* futbalový klub v Berlíne, pozri Berliner FC Dynamo
* bývalý názov nemeckého hokejového klubu, pozri Eisbären Berlin
Čeľabinský meteorit

[right|thumb|Stopa, ktorú zanechal meteorit, keď prechádzal nad [Čeľabinskom]]
náhľad|Záznam pádu meteoritu

**Čeľabinský meteorit** je meteorit, ktorý 15. februára 2013 dopadol na územie Ruska v okolí mesta Čeľabinsk. V dôsledku jeho dopadu sa zranilo vyše 1200 ľudí.  

15. februára 2013 o 9:13 jekaterinburského času (3:13 UTC) vstúpila do zemskej atmosféry nad južným Uralom planétka rýchlosťou asi 54&nbsp;000 km/h (15 km/s) (teda zhruba 44-krát rýchlejšie ako zvuk), s odhadovanou hmotnosťou 10 000 ton a s priemerom asi 17 metrov, vďaka čomu bola zaradená medzi najvýraznejšie známe vstupy vesmírnych telies do zemskej atmosféry. Je dokonca možné, že ide o najväčšie teleso, ktoré vstúpilo do atmosféry Zeme od pádu tunguzského telesa (ktoré malo predpokladaný priemer asi 60 metrov).

Z hľadiska typológie materiálu sa jedná o LL chondrit.

Prechod planétky atmosférou bol pozorovaný ako výrazný bolid zo Sverdľovskej oblasti, Ťumenskej oblasti, Orenburskej oblasti, ako aj z Baškirska a severu Kazachstanu. Najvýraznejšie sa však prejavil nad Čeľabinskou oblasťou, nad ktorou sa planétka vo výške medzi 30 až 50 kilometrami nad zemou rozpadla, pričom jej výbuch bol ekvivalentný výbuchu 500 kiloton TNT. Následná tlaková vlna vyrazila v Čeľabinsku a jeho okolí okná tisíckam budov, ktorých črepy zranili vyše 1200 ľudí. Vplyvom tlakovej vlny sa zrútila aj strecha a časť múru v miestnej zinkovni. Celkové škody na majetku prevýšili jednu miliardu rubľov. Zvyšky meteoru dopadli ako meteority najmenej na tri miesta, dve pri jazere Čebarkul a jedno pri meste Zlatoust. Jeden z fragmentov meteoritu prerazil zamrznutý povrch jazera Čebarkul a vytvoril tak v ľade kráter o priemere asi 6 metrov.

Udalosť je uvádzaná ako najvýraznejšia tohto typu od Tunguskej udalosti v roku 1908, ale na rozdiel od nej bola široko pozorovaná a zdokumentovaná. Je tiež prvým preukázaným prípadom v histórii, keď vplyvom pádu meteoritu došlo k zraneniu väčšieho počtu ľudí.

## Galéria

Цинковый завод Челябинска.jpg|Zrútená strecha v zinkovni v Čeľabinsku
Chelyabinsk meteor event consequences in Drama Theatre.jpg | Rozbité okná v Čeľabinskom divadle
Ekaterinburg view of 2013 meteor event.jpg|Pohľad z Jekaterinburgu 200 km od hypocentra výbuchu
Chelyabinsk 2013 meteoroid trajectory.jpg| Trajektória meteoritu nad Čeľabinskom 


## Referencie

## Pozri aj
*Prelet meteoroidu EN131090 nad Česko-Slovenskom a Poľskom
*Tunguská udalosť
*Veľký denný bolid z roku 1972

## Iné projekty

Kategória:Katastrofy v Rusku
Kategória:Dopady meteoritov
Kategória:2013 v Rusku
Ťiou-chua-šan

thumb|Ťiou-chua-šan
**Ťiou-chua-šan** (číns. 九华山 / 九華山, pchin-jin Jǐuhuá Shān; dosl. *Hora deviatich kvetov*) je vrch v Číne a národný park. Patrí medzi tzv. štyri posvätné vrchy budhizmu.

Leží v okrese Čching-jang v provincii An-chuej. Je známy prírodnými krásami a množstvom budhistických chrámov.

## Referencie

## Iné projekty

## Externé odkazy
* Dejiny Ťiou-chua-šan 

## Zdroj

Kategória:Vrchy v Číne
Kategória:Budhistické chrámy
Kategória:Národné parky v Číne
Kategória:Tisícovky v Číne
VSŽ Košice v sezóne 1975/1976

**[[HC Košice|VSŽ Košice]] v sezóne [[Česko-slovenská hokejová liga 1975/1976|1975/1976]]** odohrali svoju 12. sezónu v I. lige. Najvyšsia hokejová súťaž otvorila svoju 33. sezónu .Liga bola mimoriadne rozdelená na 2 fázy. Príčinou bolo v prvom rade kvôli príprave národného tímu ČSSR na Olympijské hry, ktoré sa konali v rakúskom meste Innsbruck, kde ČSSR získalo striebro, a taktiež v neposlednom rade kvôli príprave na Majstrovstvá sveta v Katoviciach v Polsku, kde sa národné hokejové mužstvo československa stalo už po 4-krát v histórii majstrami sveta v ľadovom hokeji.Tím Telovýchovnej Jednoty Východoslovenských Železiarní Košice v tejto sezóne trénovala dvojica Pavol Zábojník a Tibor Ágh. V základnej časti trvajúcej 22 zápasov Košice obsadili 7. miesto. Postup do skupiny o titul im utiekol pri rovností bodov o skóre pred piatouPražskou Spartou a šiestou Plzňou. V druhej fáze sa TJ VSŽ Košice umiestnili na 9. mieste pred Slovanom Bratislava s počtom 31 bodov a tým si zachovali svoju prvoligovú príslušnosť. Titul získalo SONP Kladno pred druhými Pardubicami a treťou Dukla Jihlavou. Z ligy vypadol Ingstav Brno a vrátil sa do nej TJ Gottwaldov, ktorý v baráži zdolal Lokomotívu Bučinu Zvolen.

## Sezóna
### Káder
* **Brankári:**  Svitana, Orenič
* **Hráči v poli:**  Brunclík, Faith, Kolláth, Brtaň, V. Lukáč, I. Lukáč, J. Lukáč, Zábojník, Bačo, Šandrik, Mažgut, Čapek, Petričko, Repašský, J. Žec, Hegyi, Onofrej, Smerčiak
* **Tréner:** Pavol Zábojník a Tibor Ágh
### Liga
#### Herný systém
Liga sa hrala systémom 12 tímov, kde každý s každým odohral 1 zápas vonku a 1 zápas doma. Potom sa skupina rozdelila na skupinu o titul, čiže o 1. - 6. miesto a skupinu o udržanie, čiže o 7. - 12. miesto, kde každý s každým odohral opäť 1 zápas vonku a 1 zápas doma.

#### Základná časť
##### Zápasy

##### Tabuľka po Základnej časti

#### Skupina o 7.-12. miesto
##### Zápasy

##### Tabuľka skupiny o záchranu

## Referencie

## Externé odkazy
* avlh.cz
* hckosice.sk
* hckefans.blog.cz - HC Košice - Pride of East
* eliteprospects.com
* Stránky venované česko-slovenskej hokejovej lige 
* História československého a českého hokeja 
* cs.wikipedia.org 

Kategória:Ľadový hokej v 1975
Kategória:Ľadový hokej v 1976
Kategória:Sezóny HC Košice
Maxim Vyznávač

náhľad|Prepodobný Maxim Vyznávač, mozaika, 11. stor., monastier Nea Moni na Chiose
Svätý **Maxim Vyznávač** (iné mená: **Maximus Confessor**, **Maximos Homologétés**; gr. Μάξιμος ὁ Ὁμολογητής, csl.  Маѯїмъ Исповѣдникъ) (* 580 – † 13. augusta 662) bol grécky mních, opát, teológ, mystik a cirkevný otec. Jeho prívlastok *Vyznávač* označuje, že veľa trpel pre vieru, ale nezomrel pri mučení (nestal sa mučeníkom).

## Život
Maximus sa narodičl do konštantínopolskej šľachtickej rodiny. Bol ustanovený za vrchného sekretára pre Hérakleia. Po určitom čase sa však vzdal tejto funkcie, aby sa stal mníchom v Chrysopolise. Bol zvolený za opáta, ale v roku 626 utiekol do Alexandrii kvôli postupujúcim Peržanom. Stade pokračoval cez Kartágo do Ríma.

V Ríme sa verejne zastával vtedajšieho pápeža Martina I. a odsudzoval monotelizmus. Podobne ako pápež mal byť aj Maximus zajatý a presunutý do Konštantínopolu, kde dochádzalo k dlhoročnému zlému zaobchádzaniu. V roku 662 ho ako 82-ročného v Carihrade súdili za vzburu proti cisárskej kompromisnej formule. Odrezali mu jazyk, odťali pravú ruku a poslali do vyhnanstva. Čoskoro po tom skonal v opustenej pevnosti na ďalekom konci Čierneho mora.

## Tvorba
Maxim je posledným z novoplatonikov medzi cirkevnými otcami. Napísal dôležité teologické a mystické diela. V známom diele ***Štyri storočia kresťanskej lásky*** () sa nachádzajú krátke aforizmy a úvahy a dielo „je jedným z najhlbších a najkrajších prác medzi všetkými kresťanskými dielami“.

## Uctievanie
V gréckokatolíckej cirkvi má sviatok dva razy v roku – 21. januára a 13. augusta.  Vo východných cirkvách je uctievaný ako svätec – prepodobný.  Rímske martyrológium pre Latinskú cirkev uvádza spomienku na tohto svätca na 13. august.

Maxim Vyznávač bol „dominantná osoba vo vývoji kresťanského učenia na Východe počas 7. storočia“, vysoké uznanie prejavil aj Hans-Georg Beck: „najuniverzálnejší duch 7. storočia a možno posledný samostatne mysliaci teológ byzantskej cirkvi“.

## Referencie

## Literatúra
* "Maxim, vyznávač, prepodobný : 21. január, 13. august." In: Antonín Čížek: *Synaxár : Životy svätých.* Prešov : Spolok biskupa Petra Pavla Gojdiča, 1998, s. 162-163. ISBN 80-967341-1-3
* "Dňa 20. januára : Svätý Maxim." In: Andrej Josafát Gregor Truch: *Život svätých : Duchovné čítanie pre slovenských gréckokatolíckych veriacich na každý deň kalendárneho roka.* Preklad a úprava: Michal Čarný. Prešov : Vydavateľstvo Michala Vaška, 2003, s. 74-76. ISBN 80-7165-381-0
* 

## Pozri aj

* Zoznam svätcov Katolíckej cirkvi

## Iné projekty

## Externé odkazy
* Náš prepodobný otec Maxim Vyznávač. (Svätí mučeníci Eugen, Kandidus, Valerián a Akvila)

Kategória:Narodenia v 580
Kategória:Úmrtia v 662
Kategória:Kresťanskí mystici
Kategória:Teológovia
Kategória:Svätci
Kategória:Cirkevní otcovia
Kategória:Katolícki svätci majúci sviatok 13. augusta
Giovanni Battista Belzoni

**Giovanni Battista Belzoni** (* 5. november 1778, Padova, Taliansko – † 3. december 1823, Gwato, Benin) bol taliansky cestovateľ, inžinier a amatérsky archeológ.

Z poverenia britského generálneho konzula v Egypte Henryho Salta získaval a prevážal významné egyptské pamiatky do Britského múzea. Vykopávky v Karnaku, Gíze a na ďalších miestach boli robené necitlivým spôsobom. Objavil hrobky kráľa Sethiho I. v Údolí kráľov.

## Dielo
* *Narrative of the Operations and Recent Discoveries within the Pyramids, Temples, and Excavations, in Egypt and Nubia.* London 1820. Online (Internet Archive): http://www.archive.org/details/narrativeoperat00belzgoog
* *Narrative of the operations and recent discoveries within the pyramids temples, tombs and excavations in Egypt and Nubia and to the coast of the Red Sea, in search of the ancient Berenice, and another to the oasis of Jupiter Ammon.* Remy, Brüssel 1835. Online: http://books.google.com/books?id=okoWAAAAYAAJ&printsec=frontcover&dq=Narrative+of+the+Operations+and+Recent+Discoveries+within+the+Pyramids&lr=&num=50&hl=de#v=onepage&q=&f=false
* *Description of the Egyptian Tomb discovered by G. Belzoni*, London 1821 http://digi.ub.uni-heidelberg.de/diglit/belzoni1821.

## Literatúra
* C. W. Ceram: *Götter, Gräber und Gelehrte. Roman der Archäologie.* Rowohlt, Hamburg 1952, S. 130–134.
* Colin Clair: *Strong man egyptologist. Being the dramatized story of Giovanni Belzoni.* Oldbourne, London 1957.
* Peter A. Clayton: *Belzoni in the British Museum.* In: *Ancient. A review of antiquity to AD 1650.* No. 6, Oct./Nov. 1987, S. 11–13 (Sonderabdruck: Agora, Brighton 1987).
* Maurice Willson Disher: *Pharaoh's fool.* Heinemann, London 1957.
* Brian M. Fagan: *Abenteuer Archäologie.* Bechtermünz, Augsburg 1998, ISBN 3-8289-0666-4, S. 46–54.
* Brian M. Fagan: *Belzoni the Plunderer.* In: *Archaeology.* 26, 1973, , S. 48–51.
* Dora Jane Hamblin: *Behold the Amazing, the Spectacular, Giovanni Belzoni.* In: *Smithsonian.* 19, 1988, , S. 80–88.
* Stanley Mayes: *The great Belzoni. The circus strongman and explorer who recovered Egypt's finest treasures.* Putnam, London 1959 (Neuausgabe: Tauris Parke Paperbacks, London u. a. 2003, ISBN 1-86064-877-0).
* Luigi Montobbio: *Giovanni Battista Belzoni. La vita, i viaggi, le scoperte.* Martello, Padua 1984.
* D. P. Ryan: *A Portrait: Giovanni Battista Belzoni.* In: *Biblical Archaeology.* 49, 1986, S. 133–138.
* Joyce Tyldesley: *Mythos Ägypten.* Reclam, Stuttgart 2006, ISBN 3-15-010598-6, S. 85–105.

## Iné projekty

## Zdroj

Kategória:Talianski archeológovia
Kategória:Egyptológovia
Kategória:Osobnosti z Padovy
Çanakkale

**Çanakkale** môže byť:
*Çanakkale (mesto)
*Çanakkale (provincia)

## Pozri aj
*Dardanely (tur. Çanakkale Boğazı)
Métión

**Métión** (, ) môže byť v gréckej mytológii:
* syn aténskeho kráľa Erechthea, pozri Métión (syn Erechthea)
* otec Forba zo Syeny, spoločník Finea, pozri Métión (otec Forba)
Krvavček kanadský

náhľad|Sanguinaria canadensis
**Krvavček kanadský** (*Sanguinaria canadensis*) je rastlina, ktorá rastie na severe centrálnej časti Spojených štátov a v Kanade. 

Táto 20-30 cm vysoká bylina s bielym kvetom kvitne v apríli až máji. Jej hlavný koreň vylučuje krvavočervenú šťavu. Tá pravdepodobne inšpirovala domorodé obyvateľstvo Ameriky, ktoré s touto rastlinou experimentovalo na poli medicíny. Krvavček kanadský bol jedným z najpopulárnejších bylinných liekov medzi Indiánmi.

## Iné projekty

Kategória:Makovité
Kategória:Liečivé rastliny
Kategória:Monotypické rody rastlín
Reštrukturalizácia

**Reštrukturalizácia** môže byť:
*všeobecne:
**zmeny v štruktúre alebo obnovenie štruktúry či nová štrukturalizácia (napr. reštrukturalizácia krmovinovej základne), pozri pod štruktúra a štrukturalizácia
**opakovaná štrukturácia
*v ekonomických vedách a práve najmä:
**reorganizácia právnych, vlastníckych, prevádzkových alebo iných štruktúr podniku (najmä ako forma sanácie), pozri reštrukturalizácia (podnik všeobecne)
**skrátene: reštrukturalizácia dlhu, pozri reštrukturalizácia dlhu
**v právnom poriadku Slovenska od 1. januára 2006: forma sanácie podniku, pozri reštrukturalizácia (konkurzné právo)

## Pozri aj
* kognitívna reštrukturalizácia
Weymouth (Dorset)

náhľad|Weymouth
**Weymouth** je pobrežné mesto v&nbsp;anglickom grófstve Dorset. Leží pri Lamanšskom prielive neďaleko chránenej zátoky, do ktorej ústi rieka Wey. Je to turistické letovisko a turizmus tvorí veľkú časť príjmov miestnych obyvateľov.

V rámci letných olympijských hier 2012 sa tu uskutočnili preteky v jachtingu.

## Iné projekty

## Externé odkazy
* Stránka o Weymouthe 

## Zdroj

Kategória:Mestá v Anglicku
Kategória:Športoviská na Letných olympijských hrách 2012
Ponte dell'Accademia

thumb|Ponte dell'Accademia
**Ponte dell'Accademia** je jeden zo štyroch benátskych mostov (Ponte di Rialto, Ponte degli Scalzi, Ponte della Costituzione), ktoré vedú  cez Canal Grande.

## Dejiny
Pôvodne železný most bol otvorený 20. novembra 1854. 

V dobe, kedy bol v havarijnom stave, bolo rozhodnuté postaviť tu kamenný most. Víťazný návrh nebol nikdy realizovaný, miesto toho bol postavený drevený most podľa projektu inžiniera Eugenia Miozziho (1889 – 1979), ktorý bol otvorený 15. januára 1933. Súčasná stavba je opäť kovová.

## Iné projekty

## Externé odkazy
*Panoramatická virtuálna prechádzka po moste 

## Zdroj

Kategória:Stavby v Benátkach
Accademia
Blackburn

**Blackburn** je mesto v grófstve Lancashire. Nachádza sa v severozápadnom Anglicku na trase prieplavu Leeds-Liverpool. Mesto je známe výrobou piva, jemnej mechaniky, elektroniky a kobercov. V 18. – 19. storočí bolo centrom textilného priemyslu, kde sa spracovávala bavlna, v súčasnosti je však väčšina podnikov na spracovanie bavlny uzavretá.

Podľa sčítania ľudu z roku 2001 tu žije 105 085 ľudí. V meste žijú výrazné menšiny Indov (10,7 % populácie) a Pakistancov (8,7 %). K islamu sa v meste hlási 19,4 % populácie, čo z neho robí mesto s treťou najväčšou koncentráciou islamskej populácie v Anglicku a Walese.

Pôsobí tu známy futbalový oddiel Blackburn Rovers. 

## Partnerské mestá
*  Altena, Severné Porýnie-Vestfálsko, Nemecko
*  Péronne, Francúzsko
*  Tarnów, Poľsko

## Iné projekty

## Externé odkazy
* Blackburn with Darwen Council 
* Bavlna v Blackburne

## Zdroj


Kategória:Mestá v Anglicku
Métión (syn Erechthea)

**Métión** (, ) je v gréckej mytológii syn aténskeho kráľa Erechthea a jeho manželky Praxithey.(alebo syn Eupalama)

Podľa antického autora Apollodora z Atén, po smrti aténskeho kráľa Kekropa II. ovládol Atény jeho brat Métión so svojimi synmi a zákonný dedič trónu Pandión utiekol do Megary, kde sa oženil s Pyliou, dcérou kráľa Pyla. Neskôr ale Pylas, pretože zabil svojho strýka Bianta odišiel do dobrovoľného vyhnanstva do Messénie, kde založil mesto Pylos.

Aigeus, najstarší syn Pandióna neskôr Métióna z Atén vyhnal a zasadol na kráľovský trón.

Antický autor Hieronymus, ale aj iní autori, ktorí zostavili zoznam kráľov Atén, Métióna do svojich zoznamov nezaradili. 

## Referencie

## Pozri aj
* Zoznam mýtických panovníkov Atén

Kategória:Postavy gréckej mytológie
Ponte di Rialto

thumb|Ponte di Rialto

**Ponte di Rialto** je jeden zo štyroch benátskych mostov (Ponte dell'Accademia, Ponte degli Scalzi, Ponte della Costituzione), ktoré vedú  cez Canal Grande.

## Dejiny
Prvýkrát bolo možné prekročiť Canal Grande suchou nohou cez pontónový most, ktorý postavil v roku 1181 staviteľ Nicolò Barattieri. Most bol známy pod názvom *Ponte della Moneta*, pravdepodobne preto, že v blízkosti stála mincovňa. Vzhľadom na to, že vďaka blízkemu trhu, zvanému Rialto, tento most čoskoro nestačil, bol v roku 1255 nahradený dreveným mostom. Stavba bola založená na dvoch šikmých rampách a pohyblivom strede, ktorý umožnil prieplav vyšším lodiam. Nakoniec došlo k spojeniu s priľahlým trhom a most podľa neho dostal svoje dnešné meno. 

Počas prvej polovice 15. storočia vznikli dva rady obchodov po stranách mostu. V roku 1310, pri vzbure vedenej Bejamonte Tiepolom, bol čiastočne spálený. V roku 1444 nevydržal nápor ľudí sledujúcich sprievod lodí a zrútil sa. Myšlienka na stavbu mostu kamenného bola prvý raz prednesená v roku 1503. 

Súčasnú podobu mostu navrhol Antonio da Ponte a bola dokončená v roku 1591.

## Iné projekty

## Externé odkazy
* Dejiny a architektúra mostu

## Zdroj

Kategória:Stavby v Benátkach
Rialto
Iľanovská dolina

**Iľanovská dolina** je dolina na severnej strane Ďumbierskych Nízkych Tatier. 

Začína južne od Iľanova, mestskej časti Liptovského Mikuláša a pokračuje južným smerom až pod Iľanovské sedlo  Dolinou preteká Iľanovianka.

## Zdroj
* Poloha na turistickej mape

Kategória:Doliny Nízkych Tatier
Kategória:Liptov
Križská dolina

**Križská dolina** leží na severnej strane Nízkych Tatier a má ľadovcový pôvod. 

Preteká ňou potok Palúdžanka a vedie do nej asfaltová cesta. Nie je turisticky sprístupnená. V doline sa kedysi ťažil antimonit.

## Referencie


## Externé odkazy
* Poloha na turistickej mape

Kategória:Doliny Nízkych Tatier
Kategória:Liptov
Weymouth

**Dorset** môže byť:

*mesto v Anglicku, pozri Weymouth (Dorset)
*mesto v Kanade, pozri Weymouth (Nové Škótsko)
*mesto v USA, pozri Weymouth (Massachusetts)
*mesto v USA, pozri Weymouth (Ohio)
*sídlo v Tasmánii, pozri Weymouth (Tasmánia)
* ...
Ludárova dolina

**Ludárova dolina** je dolina v Ďumbierskych Tatrách. 

Odbočuje juhozápadným smerom z doliny Štiavnica, ktorá nadväzuje na Jánsku dolinu. Preteká ňou Ludárov potok, ktorý v závere doliny ústi do Štiavnice. 

## Externé odkazy
* Poloha na turistickej mape

Kategória:Doliny Nízkych Tatier
Kategória:Liptov
Štiavnica (dolina)

**Štiavnica** je dolina v Ďumbierskych Tatrách. 

Nadväzuje na Jánsku dolinu a vedie južným smerom až pod Bocianske sedlo, kde sa oblúkom stáča na západ a obteká východný výbežok vrchu Štiavnica. Dolina tak končí na severnom úpätí rovnomenného vrchu, pod chatou M. R. Štefánika. Po celej dĺžke preteká potok Štiavnica a vedie aj modro značený turistický chodník z Liptovského Jána ku dôležitej križovatke v Ďumbierskom sedle.

## Referencie

## Externé odkazy
* Poloha na turistickej mape

Kategória:Doliny Nízkych Tatier
Kategória:Liptov
Východopruská operácia

**Východopruská operácia** môže byť:
* ruský útok na nemecké vojská počas prvej svetovej vojny, pozri východopruská operácia (1914)
* sovietsky útok na Königsberg počas druhej svetovej vojny, pozri východopruská operácia (1945)
Ďumbierske sedlo

**Ďumbierske sedlo** () je horské sedlo v ďumbierskej časti Nízkych Tatier. Výrazná trávnatá zníženina sa nachádza v strednej časti pohoria, nad obcou Mýto pod Ďumbierom, severne od Brezna. V sedle stojí Chata generála Milana Rastislava Štefánika.

## Polohopis
Leží v centre pohoria , na juhovýchode geomorfologického podcelku Ďumbierske Tatry a ich časti Ďumbier. Je súčasťou hlavného nízkotatranského hrebeňa medzi Čertovicou a Chopkom () a oddeľuje severne ležiaci masív Ďumbiera () a juhovýchodne situovanú Králičku (). Rovnomenným hrebeňom pokračuje na východ hlavný hrebeň Nízkych Tatier. Pod sedlo vedú tri doliny; zo západu Bystrá dolina, od juhu Mlynná dolina a od východu Štiavnica. Ňou vodu do rieky Váh odvádza neďaleko prameniaca rieka Štiavnica, pretekajúca rovnomennou dolinou. Zo západných svahov voda do Hrona odteká potokom Bystrianka, z južných častí jej prítokom Mlynná. Oblasť je súčasťou Národného parku Nízke Tatry a sedlom vedie hranica národnej prírodnej rezervácie Ďumbier. V sedle stojí Chata generála Milana Rastislava Štefánika, pri ktorej je križovatka turistických chodníkov a vedie tadeto aj Cesta hrdinov SNP.

Sedlo svojou polohou zasahuje na katastrálne územie obce Liptovský Ján a mesta Brezno a vedie ním hranica okresov Liptovský Mikuláš a Brezno a Banskobystrického a Žilinského kraja.

## Prístup
Sedlo je križovatkou turistických chodníkov a je prístupné: 
*  červeno značenou hrebeňovkou Nízkych Tatier (turistická magistrála Cesta hrdinov SNP):
** od východu zo sedla Čertovica cez Králičku ()
** od severozápadu z Chopka () cez Krúpovo sedlo
*  zeleno značenou trasou z lokality Stupka Bystrou dolinou cez horské stredisko Trangoška (
*  žlto značenou trasou:
** od juhu z Mýta pod Ďumbierom cez Mlynnú dolinu
** od východu z Vyšnej Boce cez Starobociansku dolinu, Bocianske sedlo a Králičku ()
*  modro značeným chodníkom:
** od chaty Kosodrevina (horná stanica lanovky zo Srdiečka, Chopok juh) cez Rázc. na Krúpovo sedlo
** od severu z Liptovského Jána pozdĺž potoka Štiavnica cez Jánsku dolinu a dolinu Štiavnica

## Referencie

## Pozri aj
* Ďumbierske Tatry
* Ďumbier (geomorfologická časť)
* Chata generála Milana Rastislava Štefánika
* Zoznam sediel v Nízkych Tatrách

## Externé odkazy
* Poloha na turistickej mape

Kategória:Sedlá Nízkych Tatier
Igor Macypura

**Igor Macypura** () (* 10. apríl 1985, Kyjev, Ukrajinská SSR, ZSSR, dnes Ukrajina) je ukrajinsko-slovenský krasokorčuliar vystupujúci v mužskej sólovej kategórii. Je trojnásobným majstrom Slovenska (2005, 2007, 2008). Reprezentoval Slovensko na majstrovstvách Európy (najvyššie 16. miesto v roku 2009) a na majstrovstvách sveta (najvyššie 21. miesto v rokoch 2007 a 2008).

## Osobný život
Macypura sa narodil v Sovietskom zväze, ale ako dieťa sa s celou rodinou presťahoval do USA.

## Kariéra
Macypura začal súťažiť v krasokorčuľovaní na národnej úrovni v USA, dvakrát sa zúčastnil majstrovstiev USA v krasokorčuľovaní. Počas svojho pobytu v USA reprezentoval klub „Peninsula Skating Club“. Na Majstrovstvách USA juniorov v roku 2004 vyhral krátky program, ale celkovo skončil na ôsmom mieste.

Slovensko začal Macypura reprezentovať v sezóne 2005/2006. Na svojich prvých majstrovstvách Slovenska v roku 2005 hneď zvíťazil. Na poslednej súťaži, v ktorej mohol splniť kvalifikačné kritériá pre účasť na Zimných olympijských hrách 2006, na „Karl Shafer Memorial 2005“, skončil na 8. mieste, čím splnil kvalifikačné predpoklady. Nomináciu mu však nepotvrdil Slovenský olympijský výbor. Podľa predsedu SOV Františka Chmelára: *„"Výkonný výbor [SOV] sa zaoberal návrhmi, ktoré dodali športové zväzy. Nemali sme právo nominácie doplniť, ale mohli sme návrhy neakceptovať,... Krasokorčuliar Macypura ich [pozn. red.: nominačné kritériá] síce splnil, ale jeho výkony na Majstrovstvách Európy v Lyone a krátka príslušnosť k Slovensku nás o nominácii nepresvedčili.“*

V sezóne 2006/2007 vyhral Macypura bronzovú medailu na Memoriáli Ondreja Nepelu v Bratislave. V rokoch 2007 a 2008 opätovne vyhral majstrovstvá Slovenska.

V roku 2009 skončil na majstrovstvách sveta na 24. mieste, čím mu priama kvalifikácia na ZOH ušla len o 1 miesto. Poslednou možnosťou, ako sa kvalifikovať bolo dobré umiestnenie na súťaži „Nebelhorn Trophy 2009“. Na súťaž však mohol byť nominovaný iba jeden slovenský krasokorčuliar a v internej súťaži o účasť vyhral Peter Reitmayer (Macypura skončil druhý). Macypura tak prišiel aj o druhú možnosť reprezentovať Slovensko na zimnej olympiáde.

## Programy

## Prehľad výsledkov
### Reprezentácia Slovenska

### Reprezentácia USA

## Referencie

## Iné projekty

## Externé odkazy
* Údaje o Macypurovi na oficiálnej stránke ISU 

## Zdroj

Kategória:Slovenskí krasokorčuliari
Kategória:Krasokorčuliari USA
Kategória:Slovenské osobnosti ukrajinského pôvodu
Kategória:Osobnosti USA ukrajinského pôvodu
Kategória:Osobnosti z Kyjeva
Boutes

**Boutes** (iné názvy: **Bútes, Bútés, Butes**, , ) môže byť v gréckej mytológii:
* syn aténskeho kráľa Pandióna I., pozri Boutes (syn Pandióna)
* syn Teleóna, jeden z Argonautov, pozri Boutes (syn Teleóna)
* syn boha vetra Borea, pozri Boutes (syn Borea)
* syn boha Poseidóna, pozri Boutes (syn Poseidóna)
Kurt Herbert Adler

**Kurt Herbert Adler** (* 2. apríl 1905, Viedeň, Rakúsko – † 9. február 1988, Ross, Kalifornia, USA) bol americký dirigent rakúskeho pôvodu.

Študoval vo Viedni a dirigoval viaceré rakúske, nemecké i české orchestre. V USA pôsobil od roku 1938, kde sa venoval predovšetkým dirigovaniu operných koncertných telies (Chicago, San Francisco, Los Angeles). Spolupracoval s najlepšími opernými spevákmi a speváčkami svojej doby (Elisabeth Schwarzkopfová, Luciano Pavarotti, Plácido Domingo a ďalší).

## Zdroje
*"Kurt Herbert Adler." *Encyclopædia Britannica. Encyclopædia Britannica Online.* Encyclopædia Britannica Inc., 2013. Web. 17. feb. 2013. Dostupné online.
*

Kategória:Dirigenti USA
Kategória:Osobnosti z Viedne
Kategória:Osobnosti USA rakúskeho pôvodu
Prídomok

**Prídomok** alebo **predikát** je súčasťou šľachtických mien.

Väčšinou obsahuje meno sídla dotyčného šľachtica, napríklad *z Motešíc*, *z Prílesa* a pod.

Niekedy, predovšetkým u erbových mešťanov, môže ísť o fiktívne označenie, napr. von Schulstein (F. Kindermann), v takomto prípade odkazuje na činnosti alebo zásluhy dotyčného.
Prídomok sa väčšinou kryje s rodovým menom (Turzovci), nie však vždy (Ostrolúcky zo Zemianskeho Podhradia). Niekedy je prídomok pomerne rozsiahly: obsahuje meno rodu, tradičné sídlo rodu a tiež aj súčasné sídlo držiteľa.

Prídomok je priamym predchodcom priezviska.

## Pozri aj
* Priezvisko

## Zdroj
*

Kategória:Šľachta
Rodopy

**Rodopy** (, ) je pohorie v juhovýchodnej Európe na Balkánskom polostrove. Najvyšší vrch Goľam Perelik dosahuje 

## Charakteristika
Nachádza sa v južnom Bulharsku a severovýchodnom Grécku a vyznačujú sa výraznou členitosťou a komplikovanou stavbou. 

Pohorie sa člení na:
* *[[Východné Rodopy]]* – nižšia, vrchovinová časť s vrcholmi dosahujúcimi 700 - 1 200 m
* *[[Západné Rodopy]]* – vyššia časť, ktorú tvorí množstvo horských celkov

### Najvyššie vrcholy
* Goľam Perelik - 2 191 m
* Goľama Siutka – 2 186 m
* Goľam Persenk – 2 091 m
* Beslet - 1 938 m
* Snežanka – 1 926 m

## Galéria

Родопи – Западни - ЗЗ по директивата за местообитанията – ZZ1030 – долина на река Канина - No5.jpg|Západné Rodopy - dolina rieky Kanina
Родопи – Средни - ЗЗ по директивата за местообитанията – ZZ1031 – до с. Борово - No2.jpg|Západné Rodopy - blízko dediny Borovo
Родопи – Източни - ЗЗ по директивата за местообитанията – ZZ1032 – Източни Родопи от Перперикон, с. Горна крепост - No14.jpg|Východné Rodopy - blízko dediny Gorna krepost
Родопи – Източни - ЗЗ по директивата за местообитанията – ZZ1032 – Източни Родопи от Перперикон, с. Горна крепост - No11.jpg|Východné Rodopy - blízko dediny Gorna krepost
Родопи – Западни - ЗЗ по директивата за местообитанията – ZZ1030 – до с. Ковачевица - No4.jpg|Západné Rodopy - blízko dediny Kovačevica
Родопи – Западни - ЗЗ по директивата за местообитанията – ZZ1030 – до с. Балдево - No3.jpg|Západné Rodopy - blízko dediny Baldevo
Родопи – Средни - ЗЗ по директивата за местообитанията – ZZ1031 – долината на река Сушица до с. Мостово - No5.jpg|Západné Rodopy - dolina rieky Sušica
Родопи – Западни - ЗЗ по директивата за местообитанията – ZZ1030 – до с. Орехово - No4.jpg |blízko dediny Orechovo
Родопи – Източни - ЗЗ по директивата за местообитанията – ZZ1032 – до с. Рибарци, река Арда (яз. Кърджали) - No3.jpg|Východné Rodopy - blízko dediny Ribarci


## Iné projekty

## Zdroj


Kategória:Pohoria v Bulharsku
Kategória:Pohoria v Grécku
Kategória:Trácko-macedónsky masív
VSŽ Košice v sezóne 1976/1977

**[[HC Košice|VSŽ Košice]] v sezóne [[Česko-slovenská hokejová liga 1976/1977|1976/1977]]** hrali 13. sezónu medzi československou elito. 34. ročník niesol názov I. liga.TJ VSŽ nastupoval do sezóny bez hráčov J.Hegyiho, ktorý sa vrátil do Bánsekj Bystrice a P. Brťana, ktorý sa vrátil do Popradu. Pre oboch to bol návrat do materského klubu. Na povinnú vojenskú službu odišiel obranca Brusil. Z Liptovského Mikuláša prišiel do mužstva VSŽ talentovaný Filipovič. Do kádra boli zaradení odchovanci klubu Divulit Gold a Petričko. Do tímu sa navyše po dvoch rokov vojenskej služby vrátil brankár J. Rozsypal. Došlo aj k zmenám vo vedení mužstva, keď na poste kapitána E. Petričko nahradil D. Klingera.Príprava na nasledujúci ročník prebiehala v domácom prostredí, v rekreačnom zariadení Zlatá Idka a hlavne v objektoch Telovýchovnej Jednoty VSŽ. Vrcholom prípravy bolo sústredenie vo Vysokých Tatrách v Hoteli FIS. V. Šandrik bol jediný kto sa sústredenia nezúčastnil, pre povinnosti na reprezentačnej úrovni (reprezentoval ČSSR v NSR).VSŽ Košice obsadili v lige napokon 10. miesto pred Zetorom Brno a zostupujúcim TJ Gottwaldov, ktorý v ďalšej sezónne nahradil slovenský celok Armádneho Strediska Vrcholového Športu Dukla Trenčín pod skratkou ASVŠ Dukla Trenčín. Titul obhájilo Poldi SONP Kladno o dva body pred Duklou Jihlava.
## Sezóna
### Káder
* **Brankári:**  Svitana, Orenič, Rozsypal
* **Hráči v poli:**  Brunclík, Kolláth, V. Lukáč, I. Lukáč, Faith, Šandrik, Čapek, Smerčiak, Onofrej, Gold, Repašský, J. Žec, Divulit, J. Lukáč, Filipovič, Šterbák, I. Országh, Bačo, P. Petričko
* **Tréner:** Pavol Zábojník a Tibor Ágh
### Liga
#### Herný systém
Ligu hralo 12 klubov, kde každý s každým odohral 2 zápasy vonku a 2 zápasy doma.

#### Zápasy

**Poznámka:** TJ Vítkovice hrali do 36. kola ako VŽKG Ostrava.

#### Konečné poradie

## Referencie

## Externé odkazy
* avlh.cz
* hckosice.sk
* hckefans.blog.cz - HC Košice - Pride of East
* eliteprospects.com
* Stránky venované česko-slovenskej hokejovej lige 
* História československého a českého hokeja 
* cs.wikipedia.org 

Kategória:Ľadový hokej v 1976
Kategória:Ľadový hokej v 1977
Kategória:Sezóny HC Košice
Óbuda

**Óbuda** alebo **Starý Budín** môže byť:
* mestečko v Uhorsku, pozri Óbuda (mestečko)
* časť obvodu Budapešť III, pozri Óbuda (mestská štvrť)
* skrátene Óbuda-Békásmegyer, pozri Budapešť III

## Referencie
Boutes (syn Pandióna)

**Boutes** (iné názvy: **Bútes, Bútés, Butes**, , ) je v gréckej mytológii syn aténskeho kráľa Pandióna I. a jeho manželky Zeuxippy. 

Aténsky kráľ Pandión mal dve dcéry, Proknu a Filomélu a dvojčatá, chlapcov Erechthea a Bouta.

Po smrti Pandióna, kráľovské žezlo v Aténach prevzal Erechtheus a Boutes sa stal aténskym veľkňazom bohyne Atény a boha Poseidóna. Boutes sa neskôr oženil s bratovou dcérou Chthoniou.

Antický autor Pausanias opísal v druhom storočí pri návšteve aténskej Akropoly popri iných stavbách aj chrám Erechtheion. V interiéri chrámu videl oltár, kde prinášali obetné dary na počesť héroa Bouta a stenu chrámu, ktorú zdobili maľby výjavov dejín jeho rodiny.

## Referencie

Kategória:Postavy gréckej mytológie
Bauer Media Group

**Bauer Media Group** je nemecké vydavateľstvo, založené v roku 1875 so sídlom v Hamburgu. Vlastní domáce i zahraničné časopisy, televízie a rádiá. Orientuje sa predovšetkým na časopisy pre ženy a mládež, na spoločenské magazíny a televízne programové tituly (napr. Bravo, Cosmopolitan, Happinez, inTouch, Tina, TV Movie, Welt der Wunder).

Slovenská dcérska spoločnosť *Bauer Media SK v.o.s.* vznikla v roku 2007. Vo svojom portfóliu má rádiá Expres, Melody, Europa 2, Rádio Rock a podcastový portál Podmaz.
V minulosti vlastnila časopisy *[[Eurotelevízia]]*, *TV Max*, *Telemagazín*, *Tele Plus*, *Rytmus života*, *Chvíľka pre teba*, *Čas na lásku*, *Napísané životom*, *Naša záhrada*, *Záhady a horoskopy*.

## Referencie

## Iné projekty

Kategória:Vydavateľstvá v Nemecku
Prespanské jazero

**Prespanské jazero** alebo aj **Veľké Prespanské jazero** (, , )  je jazero nachádzajúce sa na hraniciach Severného Macedónska, Albánska (kraj Korçë) a Grécka (Západná Makedónia). Nachádza sa vo vnútrozemí Balkánskeho polostrova, neďaleko od Ochridského jazera, s ktorým tvorí jeden vodný celok (jediný odtok Prespanského jazera je zároveň jediným prítokom Ochridského jazera). Z celkovej plochy jazera leží 176,3 km² v Macedónsku, 46,3 km² v Albánsku a 36,4 km² v Grécku.

Južne od Prespanského jazera, na hraniciach Albánska (kraj Korçë) a Grécka (Západná Makedónia), sa nachádza Malé Prespanské jazero. 

## Ostrovy
V jazere ležia dva ostrovy: Golem Grad a Mal Grad, na ktorom leží kláštor zo 14. storočia zasvätený sv. Petrovi. Obidva ostrovy sú neobývané. 

## Iné projekty

## Zdroj

## Externé odkazy
* Geografia oblasti Prespanského jazera

Kategória:Medzinárodné jazerá v Európe
Kategória:Jazerá v Severnom Macedónsku
Kategória:Jazerá v Albánsku
Kategória:Jazerá v Grécku
Kategória:Povodie Drinu
Kategória:Balkán
Kategória:Národné parky v Grécku
Max Nordau

**Max Nordau** narodený ako **Simon Maximilian Südfeld** (* 29. júl 1849, Pešť, Maďarsko – † 23. január 1923, Paríž) bol sionistický vodca, lekár, spisovateľ a sociálny kritik. Spolu s Theodorom Herzlom založil Svetovú sionistickú organizáciu a v priebehu rokov zastával post prezidenta či viceprezidenta Sionistických kongresov. Ako sociálny kritik bol autorom mnohých kontroverzných kníh, medzi ktoré patria *The Conventional Lies of Our Civilisation* (1883), *Degeneration* (1892) a *Paradoxes* (1896).

## Literatúra
* 

## Iné projekty

## Externé odkazy
* Jewish Encyclopedia – Max Nordau  

## Zdroj

Kategória:Osobnosti z Budapešti
Kategória:Sionisti
Kategória:Maďarskí spisovatelia
Kategória:Lekári židovského pôvodu
Kategória:Spisovatelia židovského pôvodu
Kategória:Maďarské osobnosti židovského pôvodu
Kategória:Osobnosti na izraelských poštových známkach
Kategória:Absolventi Univerzity Loránda Eötvösa
Kategória:Pochovaní na cintoríne Montparnasse
VSŽ Košice v sezóne 1978/1979

**[[HC Košice|VSŽ Košice]] v sezóne [[Česko-slovenská hokejová liga 1978/1979|1978/1979]]** hrali svoju 15. sezónu v najvyššej česko-slovenskej hokejovej ligy, ktorá vo svojej 36. sezóne niesla názov I. liga.Pred sezónou nastali v Košiciach veľké zmeny v hráčskom kádri a na trénerskom poste, keď Juraj Ferenc a František Kolláth boli nahradení trénermi Miroslavom Nitkom a Jánom Selvekom, pričom prvý menovaný trénoval naposledy Košice pred 14 rokmi v sezóne 1964/65 ešte pod hlavičkou VTJ Dukly. Prípravu VSŽ viedol Ján Selvek sám.Z dôvodu neperspektívneho športového rastu už v tej dobe neboli niektorí hráči z minulosezónneho kádra zaradení do prípravy. Z tímu odišli na povinnú vojenskú službu obrancovia Repašský a Šterbák a brankár Orenič. Z vojenskej služby, respektíve z armádnych klubov sa naspäť vrátila trojica hráčov Brúsil (Dukla Trenčín), Šandrik (Dukla Jihlava) a brankár Slavomír Stankóczi. Do tímu boli zaradení aj hráči, ktorých klub získal prestupom: obrancovia Vladimír Bezdíček a Zdeněk Moučka prišli z Tesly Pardubice, a obranca Peter Slanina z Banskej Bystrice. Z vlastnej liahne absolvovali prípravu osemnásťroční Juraj Bakoš a Jozef Franc. Útok Košíc bol posilnený navrátilcami z II.ligy Jánom Faithom z Popradu a Štefanom Onofrejom z Martina. Obaja sa vrátili do Košíc po ročnom pôsobení a obaja patrili v II.lige medzi najlepších strelcov. Do útoku TJ VSŽ získali odchovanca Opavy Vladimíra Kociána a odchovanca dubnického hokeja Dušana Macoszeka.Košičania započali prípravu v poľskom meste Nový Targ zápasmi proti domácemu mužstvu, majstrovi Poľska Podhale Nowy Targ a proti Poľskej hokejovej reprezentácii. Neskôr sa zúčastnili na Sliezskom pohári v Opave, Pohára Oslobodenia vo Zvolene a Tatranskom pohári v Poprade.Umiestnenie v lige VSŽ Košice sa oproti predošlej sezóne mierne zlepšilo, keď sa z 10. posunuli na celkové 8. miesto. Titul získal prvý a naposledy v histórii federálnej ligy TJ Slovan CHZJD Bratislava. Získal ho ako prvý slovenský klub. Z ligy vypadol TJ Gottwaldov. Späť sa vrátila TJ Škoda Plzeň.

## Príprava pred sezónou
### Tatranský pohár
Poprad 8. september - 10. september 1978

* VSŽ Košice - Dukla Trenčín 5:3
* VSŽ Košice - LS Poprad 4:3
* VSŽ Košice - EV Viedeň 7:3

## Sezóna
### Liga
#### Herný systém
Ligu hralo 12 klubov, kde každý s každým odohral 2 zápasy vonku a 2 zápasy doma.

#### Zápasy

#### Konečné poradie

## Káder

**Tréneri:** Miroslav Nitka a Ján Selvek

## Externé odkazy
* avlh.cz
* hckosice.sk
* hckefans.blog.cz - HC Košice - Pride of East
* eliteprospects.com
* Stránky venované česko-slovenskej hokejovej lige 
* História česko-slovenského a českého hokeja 
* cs.wikipedia.org 
* archive.is
* Hokej 79, Ročenka hokejovej sezóny, Šport - slovenské telovýchovné vydavateľstvo, Bratislava, 1979

Kategória:Ľadový hokej v 1978
Kategória:Ľadový hokej v 1979
Kategória:Sezóny HC Košice
Kláštor Aulne

thumb|Ruiny Aulne

**Kláštor Aulne** bol stredoveký kláštor neďaleko belgického mesta Thuin v Hennegavsku. 

Pôvodne benediktínska fundácia z roku 657 bola v 12. storočí zmenená na fundáciu cisterciánsku. Materským kláštorom bol francúzsky kláštor Clairvaux.
Zanikol v roku 1794 za revolúcie.

## Iné projekty

## Externé odkazy
* Informácie o kláštore 
* Raná cisterciánska architektúra 
* Najvýznamnejšie cisterciánske kláštory v Európe 

## Zdroj

Aulne
Aulne
Kategória:Románske stavby v Belgicku
Kategória:Kláštory v Belgicku
Kategória:Ruiny v Belgicku
Kategória:Thuin
Filoméla

**Filoméla** (, ) môže byť v gréckej mytológii:
* dcéra aténskeho kráľa Pandióna I., pozri Filoméla (dcéra Pandióna)
* dcéra Aktora, manželka Pélea, pozri Filoméla (dcéra Aktora)
* matka achájskeho hrdinu Patrokla, pozri Filoméla (matka Patrokla)
* dcéra trójskeho kráľa Priama, pozri Filoméla (dcéra Priama)

## Pozri aj
* 196 Philomela
Filoméla (dcéra Pandióna)

[náhľad|''Filoméla a Prokné zabili Itya'', autor: [Peter Paul Rubens (1577–1640)]]
**Filoméla** (, ) je v gréckej mytológii dcéra aténskeho kráľa Pandióna I. a jeho manželky Zeuxippy.

Aténsky kráľ Pandión mal dve dcéry, Filomélu a Proknu a synov Erechthea a Bouta.

Keď boli Atény obliehané silným nepriateľom, prišiel aténskemu kráľovi Pandiónovi na pomoc trácky kráľ Téreus a spoločnými silami neprateľa zahnali. Pandión mu následne dal z vďaky za manželku dcéru Proknu a Téreus s ňou odišiel do Trákie. Prokné mu potom  porodila syna Itya.  

Po niekoľkých rokoch prišiel Téreus do Atén, aby odviedol Filomélu na návštevu sestry do Trákie.  Téreus ale nanešťastie podľahol jej kráse a zaľúbil sa do nej. Táto láska však mala potom hrozné následky. Filoméla jeho lásku neopätovala a preto ju po príchode do Trákie odviedol do hustého lesa, kde sa jej chcel zmocniť násilím. Keď sa mu ubránila, zatvoril ju do osamelej chatrče. Filomélu však nezlomilo ani väzenie a keď navyše v hneve vyhlásila, že nebude mlčať, Téreus jej vyrezal jazyk.

Filoméla si však našla spôsob ako to sestre oznámiť. Vytkala správu o svojom osude na závoj a poslala ho svojej sestre. Prokné potom tajne odviedla Filomélu do paláca a spoločne pripravili Téreovi strašnú pomstu. Prokné zabila syna Itya a pripravila z neho manželovi večeru.

Najvyšší boh Zeus tento hrozný zločin nenechal bez trestu. Všetkých troch ich zbavil ľudskej podoby. Filomélu premenil na lastovičku, Proknu na slávika a Térea zmenil na dudka.

Keď sa o tom dozvedel ich otec Pandión, usúžil sa žiaľom až k smrti.

## Referencie a bibliografia

## Iné projekty

Kategória:Postavy gréckej mytológie
C.D. Nacional

**Clube Desportivo Nacional** je portugalský profesionálny futbalový klub sídliaci v meste Funchal, ktoré je hlavným mestom ostrova Madeira. Bol založený v roku 1910 a momentálne (február 2013) hrá najvyššiu domácu súťaž Primeira Liga. Prvýkrát sa do najvyššej súťaže prebojoval až v polovici 90tych rokov. Najväčším ostrovným rivalom klubu je C.S. Marítimo.

Domáce zápasy hráva na štadióne Estádio da Madeira, tiež známom aj pod názvom Choupana, ktorý má kapacitu 5 132 miest. Štadión bol renovovaný v roku 2007 a celková cena rekonštrukcie bola 20 miliónov eur.

Tradičnými farbami klubu sú čierna a biela, preto ich nazývajú aj *čierno-bieli*.

Najväčším úspechom klubu je 4. miesto v najvyššej domácej lige, ktoré dokázal dosiahnuť 2x v histórii. Vďaka tomuto úspechu sa dokázal kvalifikovať do pohára UEFA.

## Úspechy
**[[Portuguese Second Division]]: 1*
**1999–00
* *[[Madeira Football Association#Madeira Championship|AF Madeira Championship]]: 8*
**1934–35, 1936–37, 1938–39, 1941–42, 1942–43, 1943–44, 1968–69, 1974–75
* *[[Madeira Football Association#Madeira Cup|AF Madeira Cup]]: 6*
**1943–44, 1944–45, 1973–74, 1974–75, 2001–02, 2007–08

## CD Nacional v európskych súťažiach

## Bývalí známi hráči
*  Rafik Halliche
*  Nené
*  Paulo Assunção
*  Cristiano Ronaldo
*  Fábio Coentrão
*  Henrique Hilário
*  Rúben Micael
*  Nejc Pečnik
*  Predrag Jokanovič
*  Diego Benaglio

## Nedávni tréneri
* Jair Picerni (1989–91)
* Eurico Gomes (1991–92)
* José Rachão (1993–95)
* Rodolfo Reis (1995–96)
* Jair Picerni (1996–98)
* José Alberto Torres (1998–99)
* José Peseiro (Júl 1999–03)
* Casemiro Mior (Júl 2003–Jan 05)
* João Carlos Pereira (Jan 2005–Jún 05)
* Manuel Machado (Júl 2005–Máj 06)
* Carlos Brito (Máj 2006–Apríl 07)
* Predrag Jokanović (Apríl 2007–Máj 08)
* Manuel Machado (Máj 2008–10)
* Predrag Jokanović (Dec 2009–Jan 10) *(dočasne)*
* Predrag Jokanović (Máj 2010–Marec 11)
* Ivo Vieira (Marec 2011–Okt 11)
* Pedro Caixinha (Okt 2011–)

## Externé odkazy
* Oficiálna stránka klubu 

## Zdroje
* 
* 
* 

Kategória:Portugalské futbalové kluby
Kategória:Futbalové kluby založené v 1910
KS Kastrioti

**KS Kastrioti Krujë** je albánsky futbalový klub sídliaci v 15-tisícovom meste Krujë. Bol založený v roku 1926, avšak fungoval len krátko a v roku 1949 zanikol. V tom istom roku však vznikol nový klub s jednoduchým názvom *Krujë*, o 2 roky neskôr bol premenovaný na Puna Krujë. Od svojho vzniku sa pravidelne pohyboval na prelome prvej a druhej najvyššej súťaže a dokonca v roku 2003 zostúpil do tretej ligy. V lete 2011 prebehla zmena infraštruktúry klubu a boli predstavené nové hráčske akvizície. Klub začal stúpať v najvyššej lige a jeho cieľom je stať sa jedným z najúspešnejších v Albánsku.

Domáce zápasy hráva na štadióne Stadiumi Kastrioti, ktorý má kapacitu 10 000 miest.

Hlavnými farbami klubu sú červená a biela.

## Nedávni tréneri
* Ramadan Ndreu (Aug 2008 – Jún 12)
* Andrea Marko (2012 – Júl 12)
* Artan Mërgjyshi (Júl 2012 – Okt 12)
* Shaban Dollaku (Okt 2012 – ? 20??)

## Zdroje
* 

Kategória:Albánske futbalové kluby
Kategória:Futbalové kluby založené v 1926
Vretenica gabonská

**Vretenica gabonská** (*Bitis gabonica*) je had z čeľade vretenicovité. Je to jeden z najväčších jedovatých hadov na svete. Meria viac ako 2 m a váži vyše 8 kg. Vyskytuje sa v pralesoch rovníkovej Afriky. Ako prvý ju popísal André Marie Constant Duméril v roku 1854.

Tento had sa vyznačuje efektnou kresbou z ružových, sivých, hnedých a čiernych trojuholníkov, vďaka ktorej ju v popadanom lístí nie je vidieť. Má jedové zuby dlhé viac ako 5 cm, ktoré obsahujú veľmi silný hemotoxín, takže vyše 90 % uhryznutí končí smrťou. Na človeka však spravidla neútočí, pohybuje sa pomaly a väčšinu dňa prespí. Má extrémne pomalý metabolizmus, takže vydrží až rok a pol bez potravy.  

Poddruh *Bitis gabonica rhinoceros* je pomenovaný podľa nápadných výrastkov na hlave, ktoré pripomínajú nosorožca.

## Referencie

## iné projekty

## Zdroj

Kategória:Vretenicovité
Kategória:Zraniteľné druhy
Peter Hermann Adler

**Peter Hermann Adler** (* 2. december 1899, Jablonec nad Nisou – † 2. október 1990, Ridgefield, Connecticut) bol americký dirigent českého pôvodu. Vyštudoval v Prahe, v Čechách dirigoval operné koncertné telesá. V roku 1933 sa stal šéfdirigentom Štátneho symfonického orchestra v Kyjeve. Do USA emigroval v roku 1939, kde pracoval a žil až do svojej smrti.

V roku 1952 bol nominovaný na Oskara za hudbu k filmu *[[The Great Caruso]]*.

## Referencie

## Zdroje
*
*

Kategória:Dirigenti USA
Kategória:Osobnosti z Jablonca nad Nisou